A Tota Jesu o Kile a Tshela mo Lefatsheng?
Kagiso le Boitumelo
Dikarabo Tsa Dipotso Tsa Baebele
Didirisiwa Tsa go Ithuta Baebele
Go Nna le Tumelo mo Modimong
Tirelo ya Bogosi
Dikgang ka Basupi ba ga Jehofa
Dikgang Tse di Diretsweng Babegadikgang
Dikopano Tsa Rona
Ditiro Tsa Basupi ba ga Jehofa
E e fetileng
E e latelang
SETLHOGO SA KA FA NTLE A Tota Jesu o Kile a Tshela mo Lefatsheng?
DITIRAGALO TSA LEFATSHE Dintlha ka dinaga tsa Amerika
GO THUSA LELAPA Go Ruta Ngwana ka Thobalano
Elemente e e Kgatlhang Thata
“Ke Mokgwa o Mosha wa go Ruta!”
Dikgang Tsa Bosheng
A o ka rata go bala setlhogo seno ka %%?
SETLHOGO SA KA FA NTLE
O NE a sa huma e bile e se molaodi wa lefatshe. O ne a se na le ntlo. Mme batho ba le bantsi ba latela dithuto tsa gagwe. A tota Jesu Keresete o kile a tshela? Batho ba motlha wa rona le ba bogologolo ba reng ka kgang eno?
Michael Grant, yo e leng rahisitori e bile e le mankge mo hisitoring ya botshelo le ditiragalo tsa bogologolo a re: “Fa re ka tsaya Tesetamente e Ntšha e le botlhokwa fela jaaka re dira ka dibuka tsa bogologolo tsa hisitori, ga re kitla re tlhola re belaela gore Jesu o kile a nna gone fela jaaka re dumela ntle le pelaelo gore go kile ga nna le batho ba ba tsewang e le medimo.”
Rudolf Bultmann, yo e neng e le porofesara wa dithuto tsa Tesetamente e Ntšha o ne a re: “Ga re tlhoke go itshenyetsa nako re ngangisana le batho ba ba belaelang gore Jesu o kile a nna gone. Motho yo o nang le tlhaloganyo ga a belaele gore Jesu ke ene motlhami wa mokgatlho wa bogologolo o o ileng wa simololwa ke [Bakeresete] ba bogologolo ba kwa Palesetina.”
“Ga go kgonege gore go twe motho yo o ntseng jalo ke tlhamane fela.”—Albert Einstein
Tshedimosetso e ntsi ka botshelo jwa ga Jesu le bodiredi jwa gagwe e mo dipegong tsa Baebeleng tsa Baefangele, tse di bidiwang ka maina a bakwadi ba tsone e leng Mathaio, Mareko, Luke le Johane. Mo godimo ga moo, go na le metswedi e le mmalwa e e seng ya Bokeresete e e buang ka ene.
(mo e ka nnang ka 37-100 C.E.) Moperesiti yono wa Mojuda e bile e le rahisitori a re moperesiti yo mogolo e bong Anase yo o neng a na le tlhotlheletso e kgolo mo dipolotiking, “o ne a bitsa baatlhodi ba Sanehederine [kgotlatshekelokgolo ya Bajuda] mme a tlisa fa pele ga bone monna mongwe yo o bidiwang Jakobe, morwarraagwe Jesu yo o neng a bidiwa Keresete.”—Jewish Antiquities, XX, 200.
Dibuka tsa mekwalo ya borabi ba Bajuda tse di kwadilweng mo lekgolong la boraro go ya go la borataro la dingwaga di bontsha gore tota le baba ba ga Jesu ba ne ba dumela gore o kile a tshela. Mola mongwe wa re ka letsatsi la “Tlolaganyo Yeshu [Jesu] wa Monasaretha o ne a kalediwa,” mme seo se dumalana le ditiragalo tsa hisitori. (Babylonian Talmud, Sanhedrin 43a, Munich Codex; bona Johane 19:14-16.) Mola o mongwe wa re: “E kete re se ka ra nna le morwa kgotsa ngwana yo o tla itlontlololang phatlalatsa jaaka Monasaretha yono”—sereto se gantsi Jesu a neng a bidiwa ka sone.—Ntlha e e kwa tlase mo Babylonian Talmud, Berakoth 17b, Munich Codex; bona Luke 18:37.
BOSUPI JO BO MO BAEBELENG
Go bontsha gore pego eno ya hisitori e boammaaruri, Diefangele di tlhalosa tshedimosetso ya botshelo le bodiredi jwa ga Jesu, go akaretsa dintlha tse di tlhomologileng ka batho bangwe, mafelo le dinako. Ka sekai, Luke 3:1, 2, e re thusa go itse nako e monna mongwe yo o bidiwang Johane Mokolobetsi a neng a bua ka yone ka go tla ga ga Jesu.
“Lokwalo lotlhe lo tlhotlheleditswe ke Modimo.”—2 Timotheo 3:16
Maina a le supa a Luke a buang ka one mo pegong ya gagwe a itsiwe sentle ke bakwadi ba hisitori. Mme ka nako nngwe batshwayadiphoso ba ne ba belaela gore a Ponto Pilato le Lisaniase ba kile ba nna gone. Ba ile ba itlhaganelela go bua ka gonne go ile ga fitlhelwa mekwalo ya bogologolo e e gabilweng e e nang le maina a badiredi bano ba puso mme seo se ile sa tlhomamisa gore pego ya ga Luke e boammaaruri. *
KE ENG FA GO LE BOTLHOKWA?
Jesu o ne a ruta batho ka puso ya lefatshe lotlhe e e bidiwang Bogosi Jwa Modimo
Kgang ya gore Jesu o kile a tshela mo lefatsheng e botlhokwa ka gonne dithuto tsa gagwe le tsone di botlhokwa. Ka sekai, Jesu o ne a ruta batho kafa ba ka tshelang ba itumetse ka gone. * Gape o ne a bua ka nako ya fa batho ba tla bong ba tshela ka kagiso ba sireletsegile, ba le seoposengwe ba busiwa ke puso e e bidiwang “Bogosi jwa Modimo.”—Luke 4:43.
Leina “Bogosi jwa Modimo” le a tshwanela ka gonne puso eno e e tla busang mo lefatsheng lotlhe e tla galaletsa bolaodi jwa Modimo. (Tshenolo 11:15) Jesu o ne a gatelela ntlha eno fa a ne a bua jaana mo thapelong ya Morena: “Rraarona yo o kwa magodimong, . . . A bogosi jwa gago bo tle. A thato ya gago e diragale le mo lefatsheng.” (Mathaio 6:9, 10) Bogosi joo bo tla direla batho eng? Ela tlhoko dintlha tse di latelang:
Bosula bo tla nyelediwa ka bosakhutleng, go akaretsa le batho ba ba pelotshetlha, ba ba boferefere le ba ba sa rateng Modimo.—Pesalema 37:10, 11.
Batho ba ba tla busiwang ke Bogosi joo ba tla itumelela tiro e e kgotsofatsang.—Isaia 65:21, 22.
Lefatshe le tla boa le ungwa gape. —Pesalema 72:16; Isaia 11:9.
Ke ka moo go leng botlhokwa gore re akanyetse kgang ya gore Jesu o kile a tshela. * Ka gonne 2 Bakorintha 1:19, 20 ya re: “Le fa ditsholofetso tsa Modimo di ka bo di le dintsi jang, di ntse Ee ka ene [Keresete].”
^ ser. 23 Go fitlhetswe mekwalo e e gabilweng e na le leina la mmusi mongwe kgotsa “mmusi wa kgaolo” yo o bodiwang Lisaniase. (Luke 3:1) O ne a busa kwa Abilene ka nako ya fa Luke a ne a mo umaka mo pegong ya gagwe.
^ ser. 25 Ka sekai, dithuto tsa ga Jesu di fitlhelwa mo go Mathaio kgaolo 5 go ya go 7, tse gantsi di bidiwang Thero ya kwa Thabeng.
^ ser. 32 Go bona tshedimosetso e e oketsegileng ka Jesu le ka dithuto tsa gagwe, ya kwa www.jw.org/tn mme o lebe DITHUTO TSA BAEBELE > DIKARABO TSA DIPOTSO TSA BAEBELE.
Ditlhogo Tse Dingwe
Ithute mo go Oketsegileng
DIKGANG TSE DI TSWANG KWA MODIMONG!
Fa e le gore Baebele e kwadilwe ke Modimo, ga e a tshwanela go tshwana le buka epe.
Go Tsosiwa ga ga Jesu—A Tota go Ile ga Direga?
Ke eng se se supang gore dipego tsa Diefangele tse di malebana le Jesu di boammaaruri?
TLHOPHA E O E TSAYANG
Ditlhopho tsa dikgatiso tsa ileketeroniki tse di ka itseelwang
No. 5 2016 _ A Tota Jesu o Kile a Tshela mo Lefatsheng?
TSOGANG! No. 5 2016 _ A Tota Jesu o Kile a Tshela mo Lefatsheng?
Tse di Tsamaisanang le Setlhogo Seno
A Bakanoki ba a Dumela Gore Jesu o Kile a Nna Gone?
A Baebele E na Le Pego e e Nepileng ya Botshelo Jwa ga Jesu?
A Basupi ba ga Jehofa ba Dumela mo go Jesu?
JW.ORG / WEBSITE YA SEMOLAO YA BASUPI BA GA JEHOFA
Batla Lefelo la Kopano
Ke Eng se Sesha
Ntsha Moneelo go Tshegetsa Tiro ya Rona ya Lefatshe Lotlhe
Tlhopha Puo ya Gago
Bontsha Dipuo Tsa Diatla Fela Website e Teng ka Puo Eno O ka Itseela Dikgatiso Fela